b'\n_START_ARTICLE_\nWulfhilda de Norvegia\n_START_PARAGRAPH_\nWulfhilda (sau Ulfhilda) (n. 1020 \xe2\x80\x93 d. 24 mai 1071) a fost prin\xc8\x9bes\xc4\x83 din Norvegia, care, prin c\xc4\x83s\xc4\x83toria cu ducele Ordulf de Saxonia, a devenit duces\xc4\x83 de Saxonia._NEWLINE_Wulfhilda a avut ca p\xc4\x83rin\xc8\x9bi pe regele Olaf al II-lea al Norvegiei (Sf\xc3\xa2ntul Olaf) \xc8\x99i pe Astrid Olofsdotter de Suedia. Fratele ei vitreg a fost regele Magnus I al Norvegiei. \xc3\x8en noiembrie 1042, ea a fost c\xc4\x83s\xc4\x83torit\xc4\x83 cu Ordulf de Saxonia, fiul ducelui Bernard al II-lea de Saxonia cu Eilika de Schweinfurt. C\xc4\x83s\xc4\x83toria era menit\xc4\x83 s\xc4\x83 \xc3\xaent\xc4\x83reasc\xc4\x83 alian\xc8\x9ba dintre Saxonia \xc8\x99i Danemarca. Wulfhilda \xc8\x99i Ordulf au avut un fiu, Magnus, care a succedat la conducerea Ducatului de Saxonia.'